Case ID: 1174597
Sentence 2: Məhkəmə iclasında zərərçəkmiş şəxs qismində dindirilmiş X12 bildirmişdir ki, hazırda heç bir yerdə işləməsə də 2019-cu ilin oktyabr ayından dekabr ayının 4‑nə qədər ünvan 4 ünvanda yerləşən “İnferno” klubda mühafizəçi işlədiyini, Ramiqi 2017-ci il tarixdən tanıdığını, onunla sonuncunun atası vasitəsi ilə tanış olduğunu və aralarında münasibətlərinin normal olduğunu, 2019-cu ilin noyabr ayının sonlarında Ramiqin onun işlədiyi İnferno kluba gəldiyini və sonuncunun onu gödəkçəsiz görüb nə üçün gödəkçəsiz olduğunu soruşduqda ona imkanı olmadığından ala bilmədiyini dediyini, bundan sonra Ramiqin ona tanışının mağazasından qiymətini bilmədiyi gödəkçə alıb hədiyyə etdiyini, bundan bir neçə gün sonra Ramiq tanışları ilə birlikdə kluba gəldikdə ona əvəzində qəlyan qonaqlığı verdiyini, bundan bir neçə gün sonra Ramiqin ona zəng edərək kluba 260 manat borclu olduğunu və müdürdən borcdan müəyyən hissəsini silinməsinə köməklik etməyini xahiş etdiyini, bu barədə klubun müdiri Nazimdən xahiş etdikdə sonuncu Ramiqin borcundan müəyyən hissəsini silməyə imtina etdiyini, xx xxxxxx 2019-cu il tarixdə saat 03:00 radələrində iş başında olan zaman Ramiqin yanında iki nəfər tanımadığı tanışları ilə birlikdə kluba daxil olub bir qədər gəzdikdən sonra onu söhbət etmək üçün bayıra çıxardaraq gödəkçə aldığını xatırladıb əvəzində nə üçün borcunu silməkdə ona köməklik etməməyini soruşduğunu, bundan sonra klubun müdiri Nazimə dediyini, lakin onun borcu silməkdən imtina etdiyinibildirdiyini, həmin vaxt Ramiq onun bu sözünə əsəbləşərək onunla mübahisə etməyə başladığını və həmin zaman o, Yazıçılar Birliyinin girişində pilləkənljərin üstündə olduğundan və onunla eyni boyda olduğundan istifadə edərək Ramiq başı ilə onun burnundan zərbə endirdiyini, bundan sonra özünü qorumaq məqsədi ilə ağacın dibində olan taxta parçasını götürüb Ramiqə tərəf atdığını, lakin taxtanın ona dəyib dəymədiyini görmədiyini, sonradan Ramiq onun ayağından yapışaraq yerə yıxdığını və təpiklə sifət nahiyəsindən zərbə endirdiyini, bundan sonra həmin şəxslərin ərazidən qaçafaq uzaqlaşdıqlarını, daha sonra yerdən qalxıb kluba daxil olaraq əl üzünü yuduğunu və baş vermiş hadisə barəsində Nazimə bildirdiyini, daha sonra isə DİN-in 102 xidmətinə zəng edərək baş vermiş hadisə barəsində məlumat verdiyini, əvvəlki izahatında əsəbi olduğu üçün onu digər şəxslərin də vurduğunu qeyd etdiyini, əslində isə hadisə zamanı onu yalnız Ramiqin vurduğunu, başqa heç kəsin vurmadığını göstərmişdir.